CELEX: 52009PC0134
Language: bg
Date: 2009-03-25
Title: Предложение за решение на Съвета за установяване на позицията, която ще бъде приета от името на Общността в рамките на Международния съвет по захарта, по отношение на удължаването на Международното споразумение за захарта от 1992 г.

Важна правна забележка

|

52009PC0134

Предложение за решение на Съвета за установяване на позицията, която ще бъде приета от името на Общността в рамките на Международния съвет по захарта, по отношение на удължаването на Международното споразумение за захарта от 1992 г.  /* COM/2009/0134 окончателен - ACC 2009/0046 */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 25.3.2009COM(2009) 134 окончателен2009/0046 (ACC)Предложение заРЕШЕНИЕ НА СЪВЕТАза установяване на позицията, която ще бъде приета от името на Общността в рамките на Международния съвет по захарта, по отношение на удължаването на Международното споразумение за захарта от 1992 г.(представена от Комисията)ОБЯСНИТЕЛЕН МЕМОРАНДУММеждународното споразумение за захарта от 1992 г. (наричано по-долу: „Споразумението“) бе сключено от Общността с Решение 92/580/ЕИО[1] и влезе в сила на 1 януари 1993 г. за срок от три години, до 31 декември 1995 г. Оттогава то е редовно удължавано за допълнителни периоди от по две години. Споразумението бе удължено за последно посредством решение на Международния съвет по захарта през май 2007 г. и остава в сила до 31 декември 2009 г.Общността е заинтересована от допълнително удължаване на Споразумението за срок от не повече от две години.Удължаването на Споразумението изисква продължаване на финансовата вноска на Общността към административния бюджет на Споразумението. Тази вноска се вписва по позиция 05 06 01 от бюджета на Общността („Международни споразумения в сферата на селското стопанство“).Целта на настоящото предложение е Съветът да упълномощи Комисията да гласува, от името на Общността, в подкрепа на удължаването на Споразумението до 31 декември 2011 г. в рамките на Международния съвет по захарта.2009/0046 (ACC)Предложение заРЕШЕНИЕ НА СЪВЕТАза установяване на позицията, която ще бъде приета от името на Общността в рамките на Международния съвет по захарта, по отношение на удължаването на Международното споразумение за захарта от 1992 г.СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 от него във връзка с член 300, параграф 2, втора алинея от него,като взе предвид предложението на Комисията,като има предвид, че:1.  Международното споразумение за захарта от 1992 г. бе сключено от Общността с Решение 92/580/ЕИО[2] на Съвета и влезе в сила на 1 януари 1993 г. за срок от три години, до 31 декември 1995 г. Оттогава то е редовно удължавано за допълнителни периоди от по две години. Споразумението бе удължено за последно с решение на Международния съвет по захарта от май 2007 г. и остава в сила до 31 декември 2009 г. Общността е заинтересована от допълнителното му удължаване. Поради това Комисията, като представител на Общността в Международния съвет по захарта, следва да бъде упълномощена да гласува в подкрепа на подобно удължаване,РЕШИ:Член единственПозицията на Европейската общност в рамките на Международния съвет по захарта е да гласува в подкрепа на удължаването на Международното споразумение за захарта от 1992 г. за допълнителен срок от не повече от две години.С настоящото Комисията се упълномощава да изрази тази позиция в рамките на Международния съвет по захарта.Съставено в Брюксел на […] година.За СъветаПредседателЗАКОНОДАТЕЛНА ФИНАНСОВА ОБОСНОВКАОбласт на политика: Земеделие и развитие на селските райони Дейност: Международни аспекти на област на политиката „Земеделие и развитие на селските райони“ |Наименование на действието: удължаване на международното споразумение за захарта от 1992 г. |1. БЮДЖЕТЕН РЕД + ФУНКЦИЯ:Функция 4 — ЕС като глобален партньор05 06 01: Международни споразумения в сферата на селското стопанство2. ОБЩИ ДАННИ2.1. Общ размер на сумата, отпусната за действие (част Б): 0,855 млн. EUR2.2. Период на прилагане: от 1.1.2010 г. до 31.12.2011 г.2.3. Обща многогодишна прогноза за разходите (млн. EUR)2010 г. | 2011 г. | Общо |Поети задължения | 0,420 | 0,435 | 0,855 |Плащания | 0,420 | 0,435 | 0,855 |2.4. Съвместимост с финансовото планиране и финансовата перспективаX Предложение, съвместимо със съществуващото финансово планиране2.5. Финансово въздействие върху приходитеX Няма финансови последици (включва техническите аспекти, свързани с прилагането на дадена мярка).3. БЮДЖЕТНИ ХАРАКТЕРИСТИКИВид разход | Нов | Вноска на ЕАСТ | Вноска на държавите-кандидатки | Ред от Финансовата перспектива |Задълж. | Многогодишен | НЕ | НЕ | НЕ | 4 — ЕС като глобален партньор |4. ПРАВНО ОСНОВАНИЕЧлен 133 във връзка с член 300, параграф 2 от Договора.5. ОПИСАНИЕ И ОСНОВАНИЯ5.1. Необходимост от интервенция на ОбщносттаПоради икономическата си значимост, особено в селскостопанския сектор, ЕО трябва да бъде представлявана в международните селскостопански споразумения, които са важно средство за следене на световното развитие и за защитаване на интересите на Общността по отношение на съответните продукти.Вноските, които ЕО плаща за членство в Международния съвет по захарта, спомагат за постигането на неговите цели. Международната организация за захарта, която отговаря за администриране на Споразумението, насърчава постигането на целите на Споразумението, като например международно сътрудничество, обмен на статистическа информация, прогнозиране на пазарни тенденции и т.н. Поради това ЕО е заинтересована да участва в Споразумението.Вноските за членство се определят на годишна основа и са дължими, докато ЕО е страна по Споразумението.Ясно е, че ако ЕО трябва сама да провежда дейностите, извършвани от Международната организация за захарта, общите разходи за тях ще бъдат много по-големи от размера на членските вноски.5.2. Планирани дейности и мерки за бюджетна намесаЕО плаща вноски за членство в Международната организация за захарта на годишна основа.Вноските се плащат, докато ЕО е страна по Споразумението.Европейската комисия участва пълноценно в дейностите на Международната организация за захарта, за да извлече максимална полза от членството.6. ФИНАНСОВО ВЪЗДЕЙСТВИЕ6.1. Общо финансово въздействие върху част БПоети задължения (до третия десетичен знак): 0,855 млн. EUR за двугодишния период, т.е. 0,420 за 2010 г. и 0,435 за 2011 г.6.2. ИзчислениеВсяка вноска се определя съразмерно броя гласове, с които въпросният член разполага, както и пропорционално по отношение на важността му на международния пазар.Общността разполага с 565 от 2000 гласа и броят им би следвало да остане стабилен по време на срока на удължаване. Според изчисленията за 2010 г. разходите за един глас са 643 EUR, което води до вноска на Общността от 0,363 млн. EUR.За 2011 г., като се има предвид корекцията в цената на всеки глас (662EUR/t), прогнозираните разходи възлизат на 0,374 млн. EUR. Тези суми бяха увеличени с предпазен марж от 15 % (обменни курсове, неочаквани промени в организацията и т.н.). Прогнозираният от нас обменен курс за целите на изчисленията е 1,25 EUR = 1 GBP.7. ВЪЗДЕЙСТВИЕ ВЪРХУ РАЗХОДИТЕ ЗА ПЕРСОНАЛ И АДМИНИСТРАЦИЯ7.1. Въздействие върху човешките ресурсиВидове длъжности | Персонал, разпределен за управление на действието при използване на съществуващите ресурси | Общо | Описание на задачите, произтичащи от действието |Брой постоянни длъжности | Брой временни длъжности |Постоянни длъжностни лица или временно нает персонал | А Б В | 0,2 0,1 – | – – – | 0,2 0,1 – | Подготовка за участие в заседанията на Международната организация за захарта и последващи действия |Други човешки ресурси | – | – | – |Общо | 0,3 | – | 0,3 |7.2. Общо финансово въздействие върху човешките ресурсиВид човешки ресурси | Сума в EUR | Метод на изчисляване |Длъжностни лица Временно нает персонал | 36 600 | 0,3 x 122 000 |Други човешки ресурси |Общо | 36 600 |8. ПОСЛЕДВАЩИ ДЕЙСТВИЯ И ОЦЕНКА8.1. Последващи дейностиДейностите на Международната организация за захарта се следят отблизо от нейните членове и ЕО участва пълноценно в редовните заседания. Редовно се публикува доклад за дейностите на Международната организация за захарта.9. МЕРКИ ЗА БОРБА С ИЗМАМИТЕПлащания ще се извършват единствено чрез директен превод по банковата сметка на Международната организация за захарта след получаване на писмена молба и след проверка дали молбата съответства на сумата, одобрена от Съвета на Международното споразумение по захарта.[1] OВ L 379, 23.12.1992 г., стр. 15.[2] ОВ L 379, 23.12.1992 г., стр. 15.